
ELŐTERJESZTÉS

Óbarok Község Önkormányzata Képviselő-testületének
2026. szeptember 22. napjára összehívott 
rendes, nyílt ülésére








Előterjesztés címe és tárgya: 

a nem közművel összegyűjtött háztartási szennyvíz begyűjtésére vonatkozó közszolgáltatás biztosításáról


A tárgykört rendező jogszabály:
· Magyarország helyi önkormányzatiról szóló 2011.évi CLXXXIX. törvény (a továbbiakban: Mötv.), 
· a vízgazdálkodásról szóló 1995. évi LVII. törvény
· a nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló 455/2013. (XI. 29.) Korm. rendelet






Előterjesztő:			Mészáros Kartal polgármester
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető


Tisztelt Képviselő-testület!
A Fejér Vármegyei Kormányhivatal FE/02/660-1/2026. számú tájékozatás kérés levelére vonatkozóan Óbarok Község Önkormányzat Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatás biztosítása érdekében árajánlatot kért be három gazdasági szereplőtől;

· Transfekál Kft. 2461 Tárnok, Fehérvári út 51.
· Hazai Kommunális Kft. 2458 Kulcs, Rózsahegyi u. 10.
· EUROMAX 2005 Kft. 8093 Lovasberény, József Attila u. 7.

Megkeresésünkre 1 ajánlat érkezett a EUROMAX 2005 Kft től. A Hazai Kommunális Kft és a Transfekál Kft. nem nyújtott be ajánlatot.

A vízgazdálkodásról szóló 1995. évi LVII. törvény 44/F. § (3) bekezdése szerint: 
„44/F. § (3) Közszolgáltatást az végezhet, aki
a) biztosítani tudja a közszolgáltatás személyi és tárgyi feltételeit, amelyek garantálják a közszolgáltatás tartós, rendszeres és a környezetvédelmi szempontoknak maradéktalanul megfelelő ellátását,
b) a végzendő begyűjtési tevékenységet a begyűjtés helye szerint illetékes vízügyi hatóságnak bejelentette, és a vízügyi hatóság a tevékenységet nyilvántartásba vette,
c) közbeszerzési eljárás vagy – ha a közbeszerzésekről szóló törvény szerint nem szükséges – kijelölés alapján a települési önkormányzattal közszolgáltatási szerződést kötött.

A vízgazdálkodásról szóló 1995. évi LVII. törvény 44/G. § (1) és (2) bekezdése szerint: 
„44/G. § (1) A települési önkormányzat képviselő-testülete a közszolgáltatás ellátására írásban szerződést köt.
(2) A közszolgáltatásra vonatkozó szerződést legfeljebb 10 évre lehet megkötni. Az ilyen szerződésben meg kell határozni a háztartási szennyvizet fogadó létesítményeket.”

Az árajánlat jelen előterjesztésem mellékletét képezi. 

Kérem a Tisztelt Képviselő-testületet előterjesztésem megvitatására, illetőleg a határozati javaslat és a rendelet-tervezet elfogadására.

Óbarok, 2026. szeptember 17.
Tisztelettel:
Mészáros Kartal
                       polgármester




Határozati javaslat: 

Óbarok Község Önkormányzat Képviselő- testületének
 /2026. (IX. 22.) határozata 

a nem közművel összegyűjtött háztartási szennyvíz begyűjtésére vonatkozó közszolgáltatás biztosításáról

Óbarok Község Önkormányzata Képviselő-testülete úgy dönt, hogy

1. érvényesnek és eredményesnek nyilvánítja a nem közművel összegyűjtött háztartási szennyvíz begyűjtésére érkezett ajánlatot,
2. a legjobb ajánlatot tevő Euromax Kft-vel (székhely: 8093 Lovasberény, József A. u. 7. cégjegyzékszám: 07-09-010907; adószám: 13420642-2-07) közszolgáltatási szerződést köt a nem közművel összegyűjtött háztartási szennyvíz begyűjtésére 2026. 10. 01. napjától 2030. 08. 31. napjáig.
3. felhatalmazza a polgármestert a közszolgáltatási szerződés aláírására.
							Határidő: 	azonnal
							Felelős: 	polgármester



Rendelet-tervezet:
Óbarok Község Önkormányzat Képviselő-testületének .../.... (...) önkormányzati rendelete
a nem közművel összegyűjtött háztartási szennyvíz begyűjtésére vonatkozó közszolgáltatás szabályairól szóló 10/2018. (VIII. 28.) önkormányzati rendelet módosításáról
[1] Óbarok Község Önkormányzat Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatás feltételeinek megteremtésére, biztosítására és végrehajtására törekszik a felszín alatti vizek és a környezet védelme érdekében.
[2] Óbarok Község Önkormányzat a vízgazdálkodásról szóló 1995. évi LVII. törvény 45. § (6) bekezdésében kapott felhatalmazása alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:
1. §
A nem közművel összegyűjtött háztartási szennyvíz begyűjtésére vonatkozó közszolgáltatás szabályairól szóló 10/2018 (VIII.28.) önkormányzati rendelet a következő 2/A. §-sal egészül ki:
„2/A. §
A Közszolgáltató a közszolgáltatást 2026. 10. 01. napjától 2030. 08. 31. napjáig látja el.”
2. §
A nem közművel összegyűjtött háztartási szennyvíz begyűjtésére vonatkozó közszolgáltatás szabályairól szóló 10/2018 (VIII.28.) önkormányzati rendelet 1. melléklete helyébe az 1. melléklet lép.
3. §
Ez a rendelet 2026. október 1-jén lép hatályba.


      Mészáros Kartal                  				  		Dr. Sisa András
       polgármester						         		        jegyző

Záradék:

Ez a rendelet a mai napon kihirdetésre került a Felcsúti Közös Önkormányzati Hivatal www.felcsutihivatal.hu honlapján a helyben szokásos módon.

Kelt: Óbarok, 2026. szeptember 
										Dr. Sisa András 
										                      jegyző 
1. melléklet az .../... . (... . ... .) önkormányzati rendelethez
„1. melléklet a 10/2018. (VIII. 28.) önkormányzati rendelethez
A közszolgáltatási díj
1. Alapdíj: 19.843 Ft/5m3
2. Ürítési díj lakossági ürítési díj: 3.780 Ft/5m3
3. Ürítési díj közüzleti/céges: -
4. Egyedi biológiailag lebomló szennyvíz akna takarítása: -
A díjak az ÁFA-t nem tartalmazzák.”

Végső előterjesztői indokolás
Óbarok Község Önkormányzat Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatás biztosítására vonatkozó xxx év időtartamú közszolgáltatási szerződést kötött. A szolgáltatás ellátásának biztosítása érdekében új eljárás került lebonyolításra.

